
Academiam relicturus, munere dulcissimo perfungar 
iamque non libere tantum, sed etiam publice licet pro- 
nuntiare, quae animus erga praeceptores sentit et fau- 
tores studiorum. 

In quibus Tu mihi primus compellandus es, clarissime 
x. va>' der HOEVE.Y , Promotor aestumatissime ! Tuis 
me institutionibus eo Historiae naturalis amore imbuisti, 
ut iam felicem me dicam, quod hac in disciplina vitae 
mihi tabernacula ponenda sunt; dumque totus me Tuis 
studiis darem, talis mihi adfuisti Praeceptor et Ami- 
cus, ut nesciam, utrum Tibi devinctiorem me putem 
ipsa doctrinae Tuae copia an ea, qua me semper bene- 
volentia prosecutus es. 

Pro tot tantisque beneficiis quid Tibi debeam, Vir 
clarissime, penitus me persentiscere tibi persuasum volo. 

Multis Tu etiam nominibus mihi salutandus es, cla- 
rissime kaiser, qui disciplinae, in qua regnas, aman- 
tissimum reddidisti, ut saepius, a Te discedens, ad 
Astronomiam pellectum me iri sim veritus. Sed etsi 
non hactenus te secutus , id tamen a Te prae caeleris 
sum lucratus, ut si quid unquam valebo in tradendo 


quae cognoscenda sunt, hoc Tuo praesertim exemplo 
debeam Tuisque colloquiis , quam dulcissimam simul et 
rectissimam normam sernper ob ocidos habeo. Quod 
enim in familiares me recepisti id in summis vitae 
gaudiis pono. 

Vos, viri clarissimi, reinwakdt, van der boon 
MESCH, VERDAM, DE VRIESE , RIJKE , HALBERTSMA , Fos 
omnes adeo strenuos et amicissimos habui studiorum 
duces, ut verba mihi desint, quae debitas Vobis singulis 
gratias significent-, neque subest ratio, qua grati animi 
munere recte perfungar, nisi dignum honoribus me 
praestans quos brevi me accepturum spero. 

Vobis etiam , qui Museo nostro Regio praeestis , 
hoc grati animi publicum exstet documentum. Omnes 
Musei ditissimi thesauros investigandos mihi praebuistis, 
quod summum studiis fuit adiumentum. Verum minus 
etiam pro hacce liber alitate , quam experti bene no- 
runt, quicunque doctrinam scientiae naturalis excolunt, 
quam pro insigni benevolentia, qua mihi opitulari sem- 
per voluistis , gratias ago maximas. Te praesertim , 
doctissime sgulegel, insignem studiorum fautorem co- 
gnovi, neque unquam Tu, doctissime iierkxots, vir 
amicissime , mihi defuisti. 

Fos omnes et quos praeterea fautores habui, eadem 
me in posterum persequamini benevolentia. 

Vos omnes, Commilitones coniunctissimi , valete, mei 
memores estote! 


»La determination preeise des espfeccs et de 
leurs caraCtferes distinctifs fait la premiSre base 
sur laquelle toutes les recherches de ttiistoire 
naturollo doivent gtre foudees. Les ohscrvations 
les plus curieusos, les vites les plus nouvelles, 
perdent presque tout leur merite, quand ellcs 
sont depourvues de cet appui ; et malgre 1'ariditd 
de ee gcnre de travail , c’est par lh, que doivent 
1 ’ommencer tous cenx qni sc proposent d'arrivcr 
a des resultats solides.” 

Cuviee, Osscmens fossiles. 


Hanc, quae lemmate continetur, sententiam, pro- 
fectam a viro summo, qui universam Zoologiam et 
Anatomen comparatam complexus, disciplinae nostrae 
instaurator iure dicitur, eam oh causam praemisi, ut 
melius huius libelli consilium exponerem. Si enim 
vera sunt, quae supra posui, prorsus idoneum mi- 
hi videtur, quod, Specimen Academicum editurus, 
ostendere coner quomodo illi Zoologiae fundamento, 
accuratae specierum distinctioni, operam navarim. Non 
de novis nondum descriptis, sed de vulgatissimis egi 
animalibus, veruntamen liocce quod selegi argumen- 
tum proposito meo inservire potest. 

Duae enim sunt rationes quibus specierum cognitio 
augeatur: aut species describuntur hucusque incognitae, 

qua in re peragenda opus est accurata observatione et 
concinna descriptione; aut species dudum descriptae de- 
nuo examinantur, accuratius describuntur et synonyma 
critice eruuntur, quam ad rem tum diligenter observe- 
tur, tum recte diiudicetur. Qua altera praesertim ra- 
tione disciplinam excolere nostram studemus, si indi- 
genis operam damus animalibus. Neque adeo ex- 
plorata sunt haecce, ut non plura memoratu digna 
inveniamus; descriptiones minus accuratae, notae pa- 
rum aptae , quibus species affines inter se distinguantur, 
interdum synonymiam pepererunt fallacem; quae vi- 
tia ni emendentur, peior etiam confusio futura est. 
Ego saltem, dum Crwtacea Neerlandica per aliquod 
tempus investigabam , plura huius rei exempla offendi. 

Quae de quibusdam Ampldpodis et Isopodis obser- 
vavi, iam nunc publici iuris facere non recuso. Plura 
quidem, ut optimo scio, iamdudum nota sunt, sed 
interdum tamen quarundam partium structuram paullo 
accuratius descripsisse aut novos characteres indicasse 
aut synonymiam extricasse mihi videor. Plura for- 
san melius exposuissem, si non intra sat breve tem- 
poris spatium hicce libellus conscribendus fuisset, sed 
tamen, ut spero, ostendere poterit, utrum eam in- 
gressus sim viam, quae ad rectam specierum cogni- 
tionem et ad sanam Zoologiae notitiam ducere possit. 

Primo loco duas Gammari species, deinde duas 
Idoteae species, ultimo loco quaedam Oniscinea ita 
pertractare conabor, ut tum specierum distinctionem, 
tum synonymiam a dubiis, quae offendi, liberem. 


DE 


GAMMARO PULICE ET LOCUSTA. 


Genus „ Gammarus " , quale primus fabricius con- 
stituit, a subsequentibus Zoologis in arctiores fines re- 
ductum, nunc ea tantummodo complectitur Gamma- 
rina saltatoria, quibus antennae superiores, pedun- 
culo inferiorum longiores, flagello accessorio praedi- 
tae, in eadem cum inferioribus linea verticali insertae 
sunt, quibus mandibulae palpo sunt instructae, et 
duo anteriora pedum paria subcheliformia. Nondum 
tamen omnes huius generis characteres recte esse de- 
scriptos facile apparet, nam de numero articulorum 
in pedunculo antennarum inferiorum non constat, 
quum celeb. milne ekwards (Hist. Nat. des Crust. III, 
pag. 43) ei quatuor articulos, alii contra, inter quos 
nuperrime doct. nosius (wiegm. Arch. 1850, I, p. 235) 
tres tantummodo adscribat. Neque omnes species bene 
distinguuntur. Quum enim speciem quandam aquae 
dulcis determinare conabar, iam inter paucas illas 
species, quae in aqua dulci reperiuntur , maximam 
adesse confusionem vidi , tum in descriptionibus, 

tum in synonymia. Quam ob rem non dubitavi, 
novam huius speciei dare descriptionem et synony- 
mi am , quantum in me est, accurate expedire. 

Gammarus pulex. 

Priora tria caudae cingula postice mutica; poste- 
riora tria tres fasciculos spinularum minutarum fe- 
rentia, fasciculis lateralibus 3 — 4 spinulosis; pedum 
primi paris articulus ultimus pyriformis, antice acu- 
minatus; pedum caudalium ultimi paris uterque ramus 
fere eiusdem longitudinis; antennarum pedunculi fore 
glabri, superiorum flagellum accessorium e tribus, 
quatuor vel quinque articulis compositum ; oculi 
ovali-subreniformes. 

Long. g 1",7 ; $ 1",5. 

Krebsfdrmiger Wcissenmrm , Friscii, Ins. VII, p. 2G, 
Tab. 18. 

Squilla pulex , deGeer, Memoires, VII, p. 525, Tab, 
33 (exci, synon.). 

Gammarus pulex , Latr. , Regne anim. IV, p. 120 
(exci, citat. Linnaeana). 

Gammarus pulex , Desmarest, Consid., p. 2(16, Tab, 
45, fig. 8, 8 a (exci, synon.). 

Gammarus pulex, Zenker, Comment. fig. A, C seqq. 
(exci, synon.). 

Gammarus pulex, Gervais, Ann. des Sc. nat,, 
serie, IV, p. 128. 

Gammarus fluviatilis et pulex, MirneEdwards, Crust, 
III, p. 45 et 48 (pro parte et exci, synon.). 

Gammarus fluviatilis , Milne Edwards, Cuv. Kcgne 
anira. , ed. ili., Grust. , Tab. 60, fig. 1. 

Gammarus fossarum , KocH,Deutschl. Grust., Arachn. 
und Myriap., Heft 5, Taf. 1. 

Gammarus fluviatilis , Zaddach, Prodromus synops. 
Grust. Pruss. p. 6. 

Gammarus pulex, Hosms, Wiegm. Arch. 1850, I, 

p. 233. 

Gammarus aquaticus , Lea.ch, Linn. Trans. XI. 359.? 

Caput superne inter antennas superiores in parvum 
processum triangularem satis obtusum excurrens, si 
a latere conspicitur, fere quadratum, marginibus 
leviter arcuatis, anteriore exciso ad insertionem anten- 
nae superioris, angulo anteriore inferiore sinu semicir- 
culari exsecto ad recipiendum primum articulum an- 
tennae inferioris. Oculi ovali-subreniformes , pone an- 
tennas superiores antrorsum descendentes. — Antennae 
superiores, si replicantur, caudae cingula attingentes, 
semper antennis inferioribus longiores. Pedunculus 
satis brevis, quartam fere partem totius anteunae 
efficiens, triarticulatus, articulis cylindricis, pilis brevi- 
bus ad apicem obsitis, articulo primo capitis longitu- 
dinem fere adaequante, secundo graciliore fere eius- 
dem longitudinis, tertio iterum graciliore et duplo 
breviore. Flagellum terminale 25 — 30 articulatum, 
iam ab origine pedunculo gracilius, sensim graci- 
lescens, articulis fere aequalibus, leviter obconicis, 
ad apicem bifarie pilosis, ultimo seta terminato. Fla- 
gellum accessorium ad latus internum flagelli termi- 

nalis insertum, in maioribus speciminibus quinque-ar- 
ticulatum , in minoribus quatuor- vel triarticulatuni , 
quatuor fere articulos flagelli maioris adaequans , arti- 
culis gracilioribus, obconicis, ad apicem pilosis, ulti- 
mo seta satis longa terminato. — Antennae inferiores, 
si replicantur, trunci cingulum quartum quintumve 
attingentes. Pedunculus quinque-articulatus, articulo 
primo globoso, fere toto in capitis marginem recepto, 
ad partem inferiorem anteriorem piloso, secundo ex- 
terne perbrevi , interne longiore , inferne in processum 
styliformem, sequentis articuli apicem fere attingen- 
tem, ad apicem brevipilosum abeunte, tertio cylindrico, 
crasso, capite ter breviore, quarto quintoque subac- 
qualibus, capitis longitudinem adaequantibus, tertio 
gracilioribus, ad apicem parum et brevipilosis. Fla- 
gellum 15 — 18 articulatum, ad basin crassitudinis 
pedunculi sed satis cito gracilescens, articulis subae- 
qualibus, longe et, praesertim inferae, dense pilosis, 
primo reliquis fere duplo longiore, ultimo seta termi- 
nato. Pedunculorum superiorum et inferiorum arti- 
culi penultimi ad eandem fere a capite distantiam 
pervenientes. 

Pedes maxillares articulis basalibus connatis, duas 
lamellas internas ferentibus semio vales, interne et 
antice spinulosas, duas lamellas medias similes sed 
maiores, et duos palpos externos, planos, quadri-arti- 
culatos, ungue valido, incurvo terminatos. Maxillae 
secundi paris e basi quadrangulari in duas lamellas 
aequales, subo vales abeuntes, externa ad apicem tan- 
tum spinigera, interna ad apicem et in margine interno 


piloso-spinigera. Maxillae primi paris e basi lata 
trilobatae, lobo interno lamelliformi, subovato, interne 
ciliato, medio longiore, cylindrico, antice spinis pecti- 
natis instructo, externo medio parum longiore, cy- 
lindrico, biarticulato, articulo primo breviore, altero 
ad apicem piloso. Mandibulae satis latae , interne 
striatae et pilosae, antice processu dentato instructae, 
extus palpigerae, palpo triarticulato, articulo primo 
brevi, glabro, secundo primo ter longiore, interne pilo- 
so, tertio praecedenti subaequali, interne et praesertim 
ad apicem longepiloso. Labrum mobile, rotundatum. 

Trunci cingula septem subaequalia, posterioribus 
paullum maioribus, si a latere conspiciuntur fere 
quadrata, angulis inferioribus posticis in anterioribus 
cingulis paullisper productis. Epimera anteriorum 
quatuor cingulorum magna ex parte primum pedis 
articulum tegentia, rectangularia angulis rotundatis, 
altiora quam longiora (quarto magis ad formam qua- 
dratam accedente), imbricata, parte anteriore libera, 
ad marginem levissime serrata et rare-pilosa ; quin- 
tum magis elongatum, parvam tantummodo primi ar- 
ticuli pedis partem tegens, parte anteriore libera, reni- 
formi, supra quartum epimeron posita, parte postica 
rotundata supra epimeron sequens; sextum praece- 
denti simile sed minus; septimum quinto aequale et 
fere simile, parte anteriore reniformi minima. Pedes 
primi paris duplicem corporis altitudinem longi , 
quinque-articulati , articulo primo omnium longissimo, 
non dilatato, secundo tertioque brevissimis, cui va- 
tis, quarto longiore, quinto ad primi articuli ma- 

gnitudinem accedente, pyriformi, acuminato, prope 
apicem spinis brevibus instructo, unguem validum, le- 
viter curvatum, dimidio articulo subaequalem et cum 
ea manus speciem efformantem ferente, articulis omni- 
bus, praesertim ultimo, pilosis vel fasciculato-pilosis. 
Pedes secundi paris aliquanto longiores, ceterum sa- 
tis similes, articulo quarto maiore, quinto subpyri- 
formi, quadrangulari. Pedes tertii quartique paris 
praecedentibus longiores, articulis tertio, quarto quin- 
toque elongatis, subaequalibus , postice fasciculato- 
pilosis, unguo brevi, valido, incurvo. Pedes quinti 
sexti septimique paris sensim longiores, ad latera cau- 
dae postrorsum flexi , articulo primo longo, compresso, 
ovato marginibus crenulato-serratis, secundo brevi non 
dilatato, tertio, quarto quintoque elongatis, subaequa- 
libus, fasciculato-pilosis et spinosis, ungui parvo, debili, 
parum incurvo. — Laminarum branchialium, pedun- 
culi ope iuxta pedes affixarum, quadrangularium vel 
ovalium, laminis anterioribus maioribus, paria sex. 

Caudae cingula tria priora trunci cingulis paullum 
longiora , mutica nec postice medio in dentem acutum 
producta, parte laterali libera sive ala, aucta. Ala 
primi cinguli quadrata, margine inferiore arcuato, 
angulis rotundatis; secundi cinguli maior, inferne di- 
latata, angulo anteriore rotundato, posteriore recto 
non rotundato; tertii cinguli praecedente maior, an- 
gulo anteriore rotundato, posteriore acuto satis pro- 
ducto. Pars anterior inferior alarum primi et prae- 
sertim secundi cinguli sutura recta a reliqua parte 
distincta. — Pedes prope lineam mediam corporis in- 

serti, articulo basali cylindrico, magna ex parte alis 
tecto, articulis duobus terminalibus duplicem basalem 
longis, multiarticulatis, pilosissimis. 

Caudae cingula tria posteriora minora, proxime ad 
marginis posterioris partem dorsalem instructa tuber- 
culo medio, 2-3 spinulas minutissimas, erectas feren- 
te, et duobus tuberculis lateralibus obliquis, utroque 
3 — 4 spinulas similes ferente. Cingulum quartum 
dimidiam praecedentis longitudinem parum superans, 
si a latere conspicitur, quadratum, ala parva trian- 
gulari auctum, margine inferiore arcuato, posteriore 
brevi, pedem sustentante; quintum minus sed simile; 
sextum cylindricum, praecedente parum brevius, po- 
stice ad dorsum emarginatum et appendicibus dua- 
bus instructum lamelliformibus, longitudinem cinguli 
adaequantibus, ovalibus, parte media superiori et ad 
finem spinulosis. — Pedes caudales quarti paris cingulo 
plus quam ter longiores, articulo basali valido, leviter 
arcuato, antice carinato, postice longitudinaliter exca- 
vato, margine externo duas tresve spinulas aeque 
distantes in dimidia posteriori parte duasque in apice 
ferente, margine interno duas tresve spinulas appro- 
ximatas prope originem unamque ad apicem, articulis 
duobus terminalibus articulo basali paullum brevio- 
ribus, externo internum superante, apicem versum 
gracilescentibus, duas tresve spinulas aeque distantes 
ferentibus et duplici vel triplici spina terminatis. 
Pedes quinti paris minores, non prorsus eandem cum 
praecedentibus lineam transversam attingentes, simi- 
les, articulo terminali interno externum paullum su- 


10 


perante. Pedes paris sexti sive ultimi articulo basali 
crasso, cingulum subaequante, inferne piloso, articu- 
lis terminalibus duobus longcpilosis, externo conico, 
crasso, basalem nunc parum, nunc multum superante, 
interno lamelliformi, lanceolato, parum tantum arti- 
culo externo brevioro. 

Feminae, maribus minores, praeterea differunt an- 
tennis brevioribus gracilioribusque et praesentia la- 
mellarum ad ova ferenda fimbriatarum, quae pedi- 
bus secundi, tertii, quarti et quinti paris affixae sunt, 
ad pedes secundi paris maximae. 

Quos ex hacce descriptione in diagnosi selegi cha- 
racteres, ni fallor, sufficient ad hancce speciem a re- 
liquis dignoscendam; explicandum mihi restat quibus 
rationibus ductus alia synonyma huc traxerim , alia con- 
tra excluderim, quae tamen vulgo adducuntur, nempe 
Gammarum pulicem, linnaki et fab meti, icones baste- 

RII, ROESELII, GEOFFHOTI, SULZERII et MONTAGUI. Pl’ae- 

sertim cum hacce specie confusa est species, a ger- 
vais Gammarus Roeselii dicta, cuius diagnosin et sy- 
nonymiam praemittere volo. 

Gammarus Roeselii Gerv. Priora tria caudae 
cingula postice medio in dentem acutum producta; 
posteriora tria caudae cingula tres fasciculos spinu- 
larum ferentia, fasciculo intermedio bi- vel trispinu- 
loso, lateralibus unispinulosis; pedes primi paris et 
pedes caudales ultimi paris ut in Gammaro pulice; 
ultimus articulus pedunculi et priores articuli flagelli 
antennarum inferiorum , in maribus saltem , pectinato- 
pilosi. 

Squilla fluviatilis , Roesel, III , Tab. 62. 

Cancer locusta L., Sclzer, Insect., fig. 152. 

Crevette des ruisseaux, Geoffroy, Insect. II, pag. 
667, Tab. 21, fig. 6. 

Gammarellus pulex, Herbst, Krabben und Krebse, 
II, pag. 132, Tab. 36, fig. 4, 5. 

Gammarus pulex, Latreille, Hist. natur, des Crust. 
et des Ins., VI, pag. 316, Tab. 57, fig. 1. 

Gammarus Roeselii, Gervais, 1.1. 

Gammarus pulex, Koch, libr. 1. Ileft 36. Taf. 21. 

Gammarus Roeselii , Hostos , 1. 1. 

Quia hanc speciem nondum observavi, diagnosin 
ex hosii commentatione descripsi, ad synonymiam 
animadverto, icones sulzeri et geoffroyi iuxta roe- 
selii iconem esse recusas. 

Nunc ad Gammarum pulicem redeo. 

Friscuii iconem, quam licet satis rudem imperfec- 
tarnque, adduxi, quia ab antiquioribus semper laudata 
fuit, Gammarum pulicem, nequaquam Gammarum 
Roeselii, repraesentare, inspecta tabula quemvis do- 
cebit. 

Degeerii speciem cum nostra convenire, dubitari 
non potest; descriptio potissimum generis characte- 
res adumbrat neque multum nos ad speciem de- 
terminandam adiuvat, in tabula plura negligentius 
depicta sunt, sed quarundam partium conformatione 
determinatio confirmatur. Synonyma vero eam ob 
causam excludi, quia de geer ad suam refert speciem 
Roeselianam. 

Latreille in Cuv. Regn. anhn. ad Gammarum pu - 

licem L. unicam laudat iconem Degeerianam ; in Hist. 
nat. des Crust. et des Ins. et praesertim in Genera 
Crust. et Ins. hanc speciem a Gammaro Iioeselii non 
distinguit. 

Desmarestu descriptio non sufficit ad speciem pu- 
licem distinguendam; false icones geoffroyi et de- 
geerh simul huc trahuntur, sed icon quam addit, 
omnino probat eum nostram speciem ante oculos ha- 
buisse. Plura quidem hac in figura sunt reprehendenda , 
sic e. g. pedes tertii paris male depicti sunt, nec spi- 
nulae dorsales in ultimis caudae cingulis nec pedes 
caudales quatuor anteriores expressi sunt, reliquorum 
pedum caudalium articulus basalis nimis longus est, 
oculi forma non bene reddita; sed forma cingulorum, 
epimerorum et forma capitis , si hanc e fig. 8 a cor- 
rigimus, synonymiam quam statuo extra omne du- 
bium ponit. Ceterum desmarest pedunculum anten- 
narum inferiorum, quem triarticulatum dicit, melius 
fere distincte quinque-articulatum depinxit. 

Descriptio et icones, quas dedit zexker, praeceden- 
tibus praestant et bene cum specie nostra conveniunt; 
pauca quae non accurata sunt breviter indicabo. Pe- 
dunculum antennarum inferiorum e tribus articulis 
constare dicit, duos vero articulos basales, qui ad 
capitis partem anteriorem et inferiorem inveniuntur, 
a pedunculo separavit et palparum nomine designa- 
vit (in fig. 15. litteris eea sunt notati); epimera quarti 
paris et sequentium non prorsus recte delineata sunt; 
pedum priorum articuli primi nimis lata sunt in fig. C. 
(non ita in figg. L, IVI, N); atque sic plura vitia indi- 


13 


cari possunt. Falso in synonymia speciem Roeselia- 
nam a sua non distinxit. Quas duas distinxit varie- 
tates bngicaudatam et brevicaudatam , ego promiscue 
inveni. 

Primus gervais cognovit speciem Roeselianam a 
Z,enkeriana differre, easque distinxit cingulis caudali- 
bus postice in dentem acutum productis aut non pro- 
ductis; de spinulis in dorso caudae non loquitur. 

Huius vero distinctionis milhe edwards rationem 
non habuit. Duas ille in Hist. nat. des Crust. enume- 
rat species aquae dulcis, quae ambae referuntur ad 
eam generis Gammari divisionem, quam distinguit tri- 
bus anterioribus cingulis postice medio in dentem 
acutum non productis. Utramque speciem pro parte 
ad nostram retuli. Quem in editione ili. Ccvier, Regn. 
anim. figuravit Gammarum aquae dulcis (qui in mar- 
gine tabulae G. fluviatilis, in explicatione Crevette 
des ruisseaux, G . pulex nuncupatur) e praesentia spi- 
nularum in posterioribus caudae cingulis verum flu- 
viatilem Edw. diceremus. Verum neque haec figura, 
neque reliquae citatae cum diagnosi G. fluviatilis, 
quam nunc accuratius perlustrabo, conveniunt; quod 
enim dicit milne edwards , pedunculum antennarum 
superiorum longiorem esse pedunculo antennarum in- 
feriorum in nulla ex hisce iconibus conspicitur, neque 
in speciebus , quas maxime affines dicit iiime edwards 
observatur. Omnino dicendum fuisset pedunculum 
superiorem esse breviorem, et pedunculos superiores 
et inferiores ad eandem a capite distantiam pervenire; 
atque tunc diagnosis G. fluviatilis Edw. bene conveniret 

tum cum figura Edvvardsiana tum cum Degeeriana, quae 
citatur. Falso tamen inter synonyma adducuntur ico- 
nes Roeseliana et Geoffroyiana , et Gammarus Iioeselii 
Gerv. , quae species hisce iconibus superstructa est , 
neque ad hanc generis Gammari divisionem pertinet. 
Pro certo igitur statuo sub nomine G. fluviatilis con- 
fusas esse duas species, quarum altera cum nostra 
convenit. 

Nunc alterius speciei, quae a milve edwards me- 
moratur , G. pulicis , diagnosis et synonymia exa- 
minandae. Haec aquae dulcis species a fluviatili 
(sublato errore, quem indicavi) tantummodo absen- 
tia spinularum in dorso caudae distinguitur; eam 
revera non diversam esse e synonymia patet. Falso 
hic iterum adducitur geoffrot, Insect. II, p. 667; 
sequitur Cancer pulex Livv. , cui iure apponitur si- 
gnum interrogationis, eodem iure Gammaro pulici Fadr. 
apponendum; Gammarus pulex Latr., qui species Roe- 
selianam et Degeerianam confudit ; Gammarus pulex , 
Movtagu (Trans, of the Linn. Soc. IX , pag. 93, Tab. IV, 
fig. 2), cuius icon, quae trunco non septem sed octo 
cingula tribuit, flagello accessorio nullo ad antennas 
superiores, antennis superioribus brevibus satis a de- 
scriptione recedit, fortasse tamen eo trahenda, sed 
peior est quam ut hic inservire possit; G. pulex Zev- 
ker, qui male hic adducitur, quum spinulae certis- 
simo adsint in dorso caudae, quod tum descriptio, tum 
icon docere potest (proprie fig. B. non adducenda, 
quae figura est idealis, ad nomen numerumque par- 
tium explicandum designata); G. pulex Gerv ais, quam 

figurae Zenkerianae superstructam esse iam notavi. 
Ex omnibus igitur synonymis ad G. pulicem Edw. cita- 
tis, unicum restat Desmarestianum, quod quo iure ad 
nostram adduxerim speciem iam explicui; restat obser- 
vandum eam iconem negligentius esse delineatam quam 
ut ex absentia spinularum in dorso caudae statuamus, 
eas in speciminibus quoque defuisse; contra e descrip- 
tione G. locustae concludere possumus spinulas adesse , 
nam ibidem legimus: „elle differe du G. pulex par les 
„derniers anneaux de la queue plus epineux en dessus.” 
Nullum igitur e scriptis laudatis, me iudice, probat 
Gammarum pulicem. Edw. a specie nostra esse distin- 
ctum. Soli vero diagnosi Edwardsianae non eam fidem 
habeo, ut characterem unicum, absentiam spinularum 
caudalium, admittam; nam ex absentia litterarum „Gab. 
Mus.” suspicor edwardsium speciem suam non ante 
oculos habuisse, quum librum conscriberet, eumque 
antea, quum observaret, spinulas praetervidisse ; quod 
eo magis verosimile est, quum in Gammaro locusta 
et in specie Degeeriana e tribus spinularum fasci- 
culis , qui perspicue adsunt , unicum tantummodo 
animadverterit. Ex omnibus hisce hoc certissimum 
mihi videtur, speciem nostram in edwxrdsii libro 
tum sub nomine G. fluviatilis tum G. pulicis mi- 
litare. 

G. fossarum Koch huc pertinere tabula abunde 
ostendit, sed figura iuxta specimen iunius non admo- 
dum accurate depicta est, antennarum infenorum 
pedunculus e. g. non bene delineatus, neque spinulae 
in dorso caudae expressae sunt. 

G. fluviatilem Enw. quum enumerat zadda.ch, pau- 
cas quasdam addit observationes, quae satis probant, 
eum eandem speciem sub oculis habuisse ac ego ha- 
beo. Statuit inter alia extremitatem pedunculorum 
antennarum superiorum vix apicem articuli penul- 
timi pedunculorum antennarum inferiorum antecedere. 
Quum vero dicit pedum caudalium ultimi paris arti- 
culum terminalem exteriorem multo latiorem et lon- 
giorem esse interiore, annotare volo, in meis speci- 
minibus articulum exteriorem inulto esse crassiorem, 
non tamen multo longiorem interiore. Alia haec est 
differentia, quod zaddacu flagellum accessorium an- 
tennarum superiorum e tribus articulis constare di- 
cit, dum ego in iunioribus tantummodo speciminibus 
tres, saepissime autem quatuor, interdum quinque ar- 
ticulos observavi. 

Postremo demum tempore de Gammaris Bonnensi- 
bus, G. Hoeselii, pulice et puteano, scripsit Doct. nosius. 
Quum eo consilio scripserit, ut differentias inter has 
tres species ostenderet, non omnes partes persecutus 
est, neque fusius de synonyinia egit. Quare non su- 
pervacaneum habui, novam huius speciei dare descri- 
ptionem, et synonymiam, quam varii auctores sta- 
tuerunt, critice investigare. Ad hosii commentatio- 
nem pauca haecce animadvertenda habeo: dicit pe- 
dunculum antennarum superiorum e tribus constare 
articulis; ramum interiorem pedum caudalium quarti 
et quinti paris spinis carere (quod fortasse de G. 
Iloeselii valet , nequaquam de G. pulice ) ; denique 
tria cingula caudae anteriora ita delineat, ut equi- 

dem non videam, quid fig. 21 sibi velit. Reliqua 
fere omnia satis bene cum speciminibus meis con- 
veniunt. 

Ultimo loco, sed dubitanter, inter synonyma re- 
tuli Gammarum aquaticum Leach. Huius speciei Leach 
sequentes enumerat characteres (missis iis qui om- 
nino generi proprii sunt): cauda superne fasciculato- 
spinosa, stylis geminatis, stylo supero brevissimo, pro- 
cessu inter antennas obtuso , rotundato. Hanc speciem 
in rivulis et stagnis vulgatissime habitare dicit et uni- 
cum synonymum citat G. pulicem Leach , Edinb. En- 
cycl. VII, pag. 402, quem librum conferre mihi non 
contigit. Non bene video quae pars sit „ stylus supe- 
n ms brevissimus.” Si stylus ille est lamina ovalis 
duplex, ultimo cingulo caudali affixa, omnino G. aqua- 
ticus Leacu convenit cum nostro pulice, sed tum non 
bene video, quomodo G. locusta distingui possit „ sty- 
lis geminatis superioribus stylis subaequalibus.” Ne- 
que tertia species, G. marinus Leacu, quae a G. 
aquatico dignoscitur processu inter antennas subaeu- 
minato, bene nota est. Quae in Museo Britannico 
asservantur specimina, ab ipso leach collecta, si cri- 
tice examinantur, optime liaccce dubia tollere possunt; 
dolendum igitur,, in opusculo, cui titulus: „List of 
„the specimens of British animals in the collection 
„ of the British Museum”, totam generis Gammari sy- 
nonymiam ex edvvarusii libro descriptam esse. 

Neque liwvaeum neque fabricium citavi, quia plu- 
res species confundebant, sic in i.rmvEi Syst. Nat. 
Ed. xii, Cancer pulex, teste synonymia, continet Gam- 

marum Roeselii, Gammarum hunc pulicem, et On- 
chestiae speciem; Gammarus Roeselii etiam sub nomine 
Cancris locustae militat; in fabricu Ent. Sy.st. II, 
pag. 516 sub Gammaro locusta et pulice similis est 
confusio. 

De Gammaro puteano Koch , a gervais G. pulice 
minuto dicto, non agam, quum duo tantummodo spe- 
cimina eaque iuniora quae, in Leida a viro Doct. iier- 
klots lecta, in Museo asservantur, examinare potuerim. 
Gf. de liac specie commentatio hosii supra laudata. 

Si tribus hisce speciebus, G. Roeselii, pulici, pu- 
teano additur G. ambulans Fr. Muleer (Wiegm. Arch. 
1846, I, pag. 296), nulla omissa erit e speciebus 
aquae dulcis, quae hucusque in Europa repertae 
sunt. 


Gammarus locusta. 

Priora tria caudae cingula postice mutica; poste- 
riora tria tres fasciculos spinularum ferentia, fascicu- 
lis lateralibus 5-7 spinulosis; pedum primi paris arti- 
culus ultimus pyriformis, antice acuminatus; pedum 
caudalium ultimi paris articuli duo terminales fere 
eiusdem longitudinis; antennarum pedunculi hirsutis- 
simi, superiorum flagellum accessorium 7-9 articula- 
tum; oculi distincte reniformes. 

Gammarus locusta, Leach, Trans, of the Linn. Soc. 

IX, pag. 359. 

Gammarus locusta, Desii. , Consid. , pag. 267. 

Gammarus locusta, Krover, Gronl. Amfip. pag. 27, 

Gammarus locusta, Miene Edwards, llbr. 1. III, pag.44. 

Gammarus locusta Zaddach , libr. 1. pag. 2. 

Brevius tantummodo de liac specie agam, tum quia 
G. pulici simillima est, tum quia mihi nondum con- 
tigit specimina prorsus adulta colligere. 

Haec species multo maior est G. pulice; quibus 
differt characteribus, hos oinnes diagnosis enumerat. 
Notare tantummodo volo flagellum accessorium, quod 
in adultis novem articulatum est et novem fere arti- 
culos flagelli maioris adaequat, in iunioribus multo 
minorem esse et saepius e quatuor vel quinque arti- 
culis constare. 

Synonymum Leachianum hic adducere non dubita- 
vi, quia, si duos articulos terminales denotat voca- 
bulis stylis superioribus , hi revera subaequales dici 
possunt. 

Desmarest Leachianam speciem memorat et addit 
characterem, pedunculos antennarum esse hirsutos. 

Kroyer nostratem speciem sub nomine G. locustae 
designare e speciminibus G-roenlandicis, ab ipso kroyer 
cum Museo Leidensi communicatis, vidi. 

Quam milne edwards dedit G. locustae descriptio 
satis bene in specimina quadrat, ut equidem de hacee 
synonymia non dubitem. Quaedam tamen discrepant: 
de nostra specio dici non potest: „les antennes supe- 
„rieures ne sont gueres plus longues que les infe- 
„rieures”; non unicus, sed tres spinularum fasciculi 
in dorso caudae adsunt ; oculi non paullum sed distin- 
cte reniformes sunt. Verum oculorum formam inter- 
dum paullisper ad formam ovalem accedere observavi; 

antennae superiores non semper inferioribus multo 
longiores sunt, quibus rationibus ductus differentias 
inter descriptionem Edwardsianam et speciem nostra- 
tem non magni facio; quod non tres spinularum cau- 
dalium fasciculos omnes distinguit, neque de pilosi- 
tate pedunculi antennarum loquitur, nullo modo ob- 
stare mihi videtur. Accedit, quod inter synonyma 
laudatur G. locusta Leagii , Desmarest et Kroyer. 

Gammarus locusta, quam Zaddach descripsit, cum 
nostra convenit; quum ille dicit, articulos terminales 
pedum caudalium ultimi paris nequaquam esse sub- 
aequales, ut milne edwards de sua specie testatur, 
notandum est, edwardsium probabiliter respexisse G. 
Olivii, cui articulus terminalis interior tam parvus 
est, ut vix in conspectum veniat. 

Iconem Guerinianam (Iconogr. Crust. Tab. 26) non 
adduxi, quia inter accuratiores non est referenda ; au- 
tennae superiores enim in fig. 7 inferioribus breviores, 
in fig. 7 a inferioribus multo sunt longiores, ceterum 
veram repraesentare locustam mihi videtur; neque lau- 
davi Cancrum Gammarum locustam Moxtagu (Trans, 
of the Linn. Soc. IX, pag. 92, Tab. 4, fig. 1), qui 
antennis superioribus multo brevioribus distinctus, a 
EEAc.n huc trahitur. 


DE 


IDOTEA TRICUSPIDATA ET LINEARI. 


Quod de genere „ Gammaro ” observavi , species 
plures melius esse distinguendas, omnino etiam de 
genere „Idotea ” valet. Mihi saltem, duas Ido- 
teae species indigenas iuxta edwakdsh librum deter- 
minare cupienti, patuit ne maiores quidem huius 
generis divisiones recte sese habere, et ipsas hasce 
species dudum notas nondum rite esse descriptas. 
Quare non dubitavi pro viribus meis hoc munere 
fungi. 


Idotca trlcnspidata. 

Antennae externae mediocres, pedunculi articulo 
ultimo penultimum superante; epimera cingulorum 
trunci totam cingulorum longitudinem occupantia , 
subquadrangularia , margine interno in posterioribus 
epimeris anguloso; cauda e quatuor cingulis compo- 
sita, tertio in medio dorso a quarto non distinguendo, 

quarto ad apicem tridentato, dente intermedio promi- 
nente; corpus ovato-elongatum , supra carinatum. 

Oniscus balthicus, Pallas, Spicii. Zool. , fasc. IX, 
pag. 66 , Tab. 4, fig. 6. 

Oniscus mannus , Pexbant , Brit. Zool. , IV, pag. 38 , 
Tab. 19, fig. 3. 

Idotea entomon, Penxant, 1. 1., Tab. 19, fig. 5 
(exci, synon.). 

Idotea entomon, Leach, Trans, of the Linn. Soc. , 
XI, pag. 364. 

Idotea tricuspidata, Desmarest, Consid. , pag. 289, 
Tab. 46, fig. 11 (animal iunius). 

Idotea tricuspidata , Milne Edwards, Crust., III, 
pag. 129 (exci, synon.). 

Longitudo J 1 3" (quarum 1",15 cauda efficit); ma- 
xima latitudo 0",95. 

Longitudo 5 2", 05 (caudae 0",8). 

Corpus ovale elongatum. 

Caput, desuper conspectum, quadrangulare, trans- 
versum, paullum latius quam longius, margine po- 
steriore subrecto, laterali arcuato, oculum parvum, 
rotundum ferente, margine anteriore exciso, ad la- 
tera deorsum flexo, libero, antennarum bases obte- 
gente; fronte angusta, crista parva media instructa. — 
Antennae internae capitis longitudinem adaequantes, 
quadri-articulatae , articulo primo crasso, basi sub 
capitis margine recondito, secundo minus crasso et 
parum breviore, tertio quartoque duplo fere longio- 
ribus , ultimo ad apicem pilis brevibus obsito. — An- 
tennae externae ad capitis latera positae, si replican- 

tur, quartum trunci cingulum attingentes. Pedunculus 
dimidiam fere antennae partem efficiens , quinque— 
articulatus, articulo primo brevissimo, crasso, sub 
capitis margine recondito, secundo tertiam capitis 
partem longo, crasso, tertio aliquanto breviore, quarto 
quintoque longioribus, gracilibus, ad apicem brevipi- 
losi3, quinto omnium longissimo. Flagellum iam ab 
origine pedunculo gracilius, apicem versus gracile- 
scens, circiter 18-articulatum , articulis subaequalibus 
cylindricis, ad apicem brevipilosis. — Organa cibaria 
totam fere capitis faciem inferiorem occupantia. Pe- 
des maxillares magni, reliqua organa cibaria obte- 
gentes, parti impari latae sed brevi impositi, distin- 
guendi in partem internam et externam; pars interna 
composita ex articulo basali ovali, parva et articulo 
maiore, quadrangulari, ad apicis partem internam fe- 
rente laminam seiniovalem , in medio fere margine 
interno bamulo parvo, ad apicem spinis armatam, ad 
apicis externam vero partem palpum ferente quadri- 
articulatum , interne longe pilosum, cuius articulus pri- 
mus minimus, secundus tertiusque simul sumti obtri- 
goni, duplo longiores, quartus maior, in externo 
prioris apice insertus, e basi angusta oblique ovalis; 
pars externa pedum maxillarium biarticulata, articulo 
basali transverse ovali, terminali angustiore, ovata, 
lamelliformi, non pilosa. Maxillae secundi paris par- 
vae, tenues, articulo basali elongato, tres lamellas 
terminales gerente, ovales, imbricatas, apice longe- 
pilosas. Maxillae primi paris parvae, compositae e 
duplici lamina oblongo-lanceolata , ad apicem trun- 

cata, spinulosa. Mandibulae palpo carentes, validae, 
oblongo-quadrangulares, externe rotundatae, interne 
instructae processubus duobus anticis, validis, dentatis 
et processu intermedio, spinulis et dente parvo, curvato, 
mobili armato. Labrum verticale, sub triangulare. 
Organa cibaria fere conveniunt cum organis cibariis 
Id. hecticae, quorum icones inveniuntur in Cuvier, 
Regn. anim. , ed. ili. , Crust. , Tab. 69. 

Trunci cingula septem fornicata, in medio dorso 
fere carinam rotundatam efformantia, praeter primum 
epimeris instructa. Cingulum primum capite parum 
brevius, margine anteriore in media parte subrecto, 
ad latera antrorsum directo, caput fere usque ad 
oculum amplectentc, marginibus lateralibus arcuatis, 
margine posteriore in media parte leviter exciso, an- 
gulis rotundatis. Reliqua cingula aequalia , primo 
longiora, margine posteriore leviter arcuato vel sub- 
recto, proxime ad epimerorum insertionem dentis ad- 
instar producta. Epimera quadrangularia, totam cin- 
gulorum longitudinem occupantia, in secundo trunci 
cingulo duplo longiora quam latiora, in sequentibus 
sensim latescentia, in posterioribus aeque lata ac lon- 
ga, margino interno in duobus prioribus arcuato, in 
tortio subrecto, in sequentibus formato duabus lineis 
angulum obtusum , introrsum directum , includentibus , 
marginibus reliquis rectis vel subrectis; angulo ex- 
terno anteriore rotundato, in anterioribus recto, in 
posterioribus obtuso; angulo externo posteriore in an- 
terioribus recto, rotundato, in mediis recto, fere non 
rotundato, in posterioribus acuto, paullulum producto. 

Pedes primi paris latitudinem cinguli longi, proximo 
ad marginem inserti, quinque-articulati , articulis sa- 
tis crassis, articulo primo plus quam tertiam pedis 
partem efficiente, externe sulcato ad reliquos articulos 
recipiendos, secundo, tertio quartoque brevibus, apice 
pilosis, quinto maiore crasso, pyriformi, in facie in- 
teriore piloso, ungui ad articulum sese inflectente 
eumque longitudine subaequante, incurvo. Pedes pa- 
rium sequentium ad originem epimerorum inserti , 
pedibus primi paris similes, sensim paullum longiores, 
articulo primo ad latus anticum sulci in laminam 
expanso, articulis sequentibus longioribus quam in pe- 
dibus primi paris, unguibus sensim tenuioribus, mi- 
nus curvatis. 

Cauda subito sed paullulum trunco angustior , 
eoque brevior, in medio dorso rotundato-carinata , 
ad latera sulco leviter depresso, ab insertione epime- 
rorum in trunco iuxta caudae marginem decurrente, 
ad duas tertias caudae partes in margine desinente, 
sulcata, e cingulis quatuor composita. Cingula tria 
priora, simul sumta, unicum trunci cingulum longi- 
tudine adaequantia, ad latera ensiformia; cingulum 
tertium in medio dorso a quarto non distinguendum; 
quartum magnum, scutiforme, elongatum, antice la- 
tius, postice in tres dentes desinens, dentibus latera- 
libus subacutis, dente intermedio prominente, acuto. — 
Penes in primo cingulo caudali iuxta lineam mediam 
siti, angusti, apice rotundati, apicem articuli basalis 
pedum caudalium primi paris fere attingentes. — Pe- 
des primi paris articulo basali fere quadrato, longi- 

tudinem cinguli adaequante, interne piloso; articulis 
duobus terminalibus angustioribus, oblongis, lamelli- 
formibus, duplicem articulum basalem longis, subae- 
qualibus, ad apicem ciliatis, externo internum tegente. 
Pedes parium quatuor sequentium similes sed brevio- 
res, pedibus secundi paris ad partem internam auctis 
processu styliformi, laminis terminalibus parum bre- 
viore. ■ — Pedes sexti paris prope marginem caudae 
oblique longitudinaliter inserti, ad duas tertias cau- 
dae partes marginem attingentes, plani, priores pedes 
caudales obtegentes, ad marginem interiorem carinati, 
biarticulati, articulo primo quadrangulari, antice li- 
bero, rotundato, ter longiore quam latiore, angulis 
posterioribus paullisper productis, articulo secundo 
quadrato, margine externo arcuato, interno recto, 
postico leviter exciso , angulis posterioribus rotun- 
datis. 

Color cinereus, punctis fuscis parvis, numerosis. 

Feminae a maribus distinguuntur magnitudine mino- 
re, trunci cingulis secundo, tertio quartoque latioribus 
longioribusque , ad epimerorum insertionem bullosis, 
epimeris cingulorum tertii quartique nondum latescen- 
tibus, praesentia laminarum oviferarum ad basin pe- 
dum secundi, tertii, quarti quintique paris, pedibus 
aliquanto debilioribus , processubus styliformibus ad 
pedes caudales secundi paris non evolutis et colore 
nigro, ad marginem albido. 

Iuniora specimina ab adultis differunt forma magis 
elongata , cauda unidentata , dentibus lateralibus nullis 
vel minimis. 

Huius speciei varietatem observavi fuscam, cremo- 
re maculatam, cuius varietatis minora tantummodo 
vidi specimina, 1" — 1'',4 longa; quibusdam ex his 
forma satis irregularis, cingulis trunci primo, se- 
cundo, tertio, quartoque angustis, quinto subito la- 
tiore. 

Nunc paucis de synonymia agere aggrediar. 

Oniscus balthicus Pall. omnino huc referendus mihi 
videtur; plurima enim cum nostra specie conveniunt, 
differt tantummodo lateribus corporis subrectis, et 
dentibus caudae posticis lateralibus obsoletis , quod 
etiam in speciminibus non prorsus adultis Id. tricus- 
pidatae observavi. Revera pallas suam speciem pol- 
licari minorem dicit et depingit, quam magnitudi- 
nem Idot. tricuspidata superat. Quominus haec spe- 
cies, ut milne edwards dubitanter fecit, ad Idot. pe- 
lagicam LEAcn referatur, vetat dens medius caudae 
acutus, quem mucronem productiorem pallas dicit, 
et delineat. 

Oniscus marinus Pennant, Tab.19, fig.3, verosimiliter 
eadem est species, iuxta specimina iuniora delineata; 
ceterum ipse peknant Oniscum BaltMcum Pall. synony- 
mum dicit. Icon voro non tam accurate est, ut hoc cer- 
tissime statuere possimus, etiam leach non sine quo- 
dam dubio eam huc trahit, sed dicit: „ Oniscus marinus 
„of PE 5 KAKT appears to be the variety without late- 
,, ral teeth.” 

Altera vero pennantu icon, Tab. 19, fig. 5, tam 
bene habitum nostrae speciei reddit, ut nullus dubito, 
quin huc sit referenda. Synonyma vero eam ob cau- 

sam excludi, quia penmast citat pall. Spic. Zool., 
Fasc. IX, G4, Tab. 5, fig. 1 — 6, ubi de vera Idot. 
entomo Latr. , specie mari baltico propria , sermo 
est. 

Leachii Idot. entomon cum nostra specie convenire, 
tum e diagnosi, tum e laudata pexn. Tabula 19, fig. 5, 
conspicitur. 

Desmarestii descriptionem huic speciei inniti dubi- 
tari non potest, unicum quod non convenit hoc est, 
quod corpus fere lineare dicat. Icon vero, quam ad- 
dit, demonstrat eum specimina iuniora ob oculos ha- 
buisse, de quibus hoc vere affirmari potest. Ego 
specimina iuniora observavi, quae prorsus conveniunt 
cum icone Desmarestiana et quae veram esse tricuspi- 
datam speciem omnino credo. Notandum est quod 
etiam leach dicit, 1,1.: „ this species varies much in 
„the form of the extremity of the tail, often occur- 
„ring without the lateral teeth, wliich is ever the 
„ case (as far as I have examined) in younger spe- 
„cimens.” 

Ad ebwardsii diagnosin quaedam animadvertenda 
habeo. Nostra species sine dubio iila ipsa est, quam 
milve edwards sub nomine Idot. tricuspidatae descri- 
psit. Minime tamen de hac specie valet quod in di- 
visione generis § 2 dicit: „1’ abdomen se compose de 
„trois articles parfaitement distincts (le second dtant 
„ compose de deux anneaux soudds ensemble sur le 
„milieu du dos, mais separes par une scissure sur les 
„ cotds) ” ; haec non recte seso habere, ipse indicare 
videtur , quum pag. 130 , not. 1 , de Idot. Basterii Aid. 

quam a tricuspidata non distinguit, dicit: „Ia soudure 
„ du troisieme et quatrieme articlo s’effectue.” Luben- 
ter pro „le second etaut compose” etc. legerem: „le 
„ troisieme etant compose” etc. sed quominus errorem 
illum scriptorium suspicer, vetat altera huius § divisio, 
pag. 132, „aa le second article de l’abdomen sim- 
„ple; le troisieme presentant prcs de sa base une 
„ fissure de cliaque cote,” quod illuc redit. Hoc au- 
tem certissimum, vel divisio ipsa mala est, vel spe- 
cies non bene distributae sunt. Ceterum de synony- 
mia ab edwardsio proposita pauca sufficiant: Idotea 
tridentata Latr., Gen. Crust. et Ins. , quam synony- 
mam dicit, certo huc non pertinet, ut tum diagnosis, 
tum gronovii icon laudata nos docere potest, quae 
ad speciem quandam generis Stenosomatis Leach re- 
ferendae sunt; lamargk eandem designat Idot. tri- 
dentatam, et addit etiam: „cette espece entre dans la 
„division des Stenosomes de M. Leach”; qui ceterum 
afferuntur auctores: scopoli, Entom. Carn, n°. 1141, 
et olivier Encycl. IVIeth. YI, pag. 26, a latreille 
et lajiarck ad tridentatam laudantur, sed eos ipse 
conferre non potui; restat roux, Crust. de Ia Medit. 
Tab. 13, fig. 11 et 12, quem consulere mihi non li- 
cuit. Quae igitur synonyma certo huius loci iudicare 
possum, sunt Leachianum et Desmarestianum. 

Synonyma Linneana et Fabriciana non attuli, quia 
non credo aliquid certi de hisce statui posse. 

Ceterum in diagnosi conatus sum satis certis uti 
characteribus. Praesertim ad epimerorum formam 
attendi, quia haec bonas notas praebent. Sic Lio- 

tea pelagica ab hacce specie differt testante zad- 
dac.h , libr. 1 ., pag. 10, „epimeris secundi, tertii, 
„ quarti et quinti annuli tam brevibus et angustis , ut 
„e marginibus cinguli dorsalis vix promineant et hos 
„ magis crassitudine quam latitudine augeant.” Quin 
etiam Idotea Basterii Audouijt , ceterum nostrae simil- 
lima, si savignyi iconi omnis fides habenda, differt 
epimerorum margine interno non anguloso sed ar- 
cuato. Differt autem praeterea dorso minus cari- 
nato, dente caudae intermedio minus prominente, 
margine anteriore capitis minus profunde exciso. 

Idotea linearis. 


Antennae externae longae, pedunculi articulo pe- 
nultimo ultimum superante; cingula trunci prominula, 
epimeris parvam tantummodo partem marginis late- 
ralis efficientibus; cauda e quatuor cingulis compo- 
sita, tertio quartoque in medio dorso non distinguen- 
dis, quarto basi subangustato , postice exciso, inter- 
dum dente medio minimo instructo; corpus lineare. 

Oniscus corpore angusto tereti, Gronovics, Zoophyl., 
pag. 233, n°. 996, Tab. 17, fig. 3. 

De lange smalle Zeepissebed, Baster, Natuurk, 
Uitsp. II, pag. 158, Tab. 13, fig. 2. 

Oniscus linearis , Pallas, Spicii. Zool., fasc. IX, 
pag. 68 , Tab. 4, fig. 17? 

Oniscus linearis, Pennant, Brit. Zool. , J\ r , p a g. 37 , 
Tab. 19, fig. 2. 

Idotea trklentata, Latreilee, Gen. Grust, et Ins. , 
I, pag. 64. 

Stenosoma lineare , Leach, Trans. Linn. Soc. , XI, 
pag. 366. 

Idotea tridentata, Lamarck, Hist. des anim. s. vert. 
V, pag. 160. 

Stenosoma lineare, Desmarest, Consid, , pag. 290, 
Tab. 46, fig. 12. 

Idotea lineans , Milne Edvvards , libr. I. , III , pag. 132. 

Longitudo 2", quarum 0",7 a cauda efficiuntur. 
Latitudo 0",3. 

Gorpus ratione latitudinis longissimum, aequaliter 
latum, supra convexum, infra planiusculum. 

Caput transversum, desuper conspectum fere ellip- 
ticum , valde gibbum , postice medio leviter emargi- 
nato, in anteriore lateris parte oculum parvum, ro- 
tundum ferens, margine anteriore libero, in media 
parte paullum prominente, ad latera deorsum flexo, 
antennarum bases obtegente; fronte angustissima. — 
Antennae internae capitis longitudinem adaequantes, 
quadriarticulatae, articulo primo quartam antennae 
partem efficiente, plano, obovato, secundo breviore, 
crasso, leviter clavato, tertio longiore, gracili, cylin- 
drico, paullulum clavato, quarto parum breviore, 
eiusdem crassitudinis , seta distincta terminato. — An- 
tennae externae ad capitis latera positae, si replicantur 
ultimum cingulum caudale attingentes. Pedunculus 
quinque-articulatus , articulo primo brevissimo, sub 
capitis margine recondito, secundo capite paullum 
breviore, crasso; tertio capitis longitudinem adae- 

quante, minus crasso; quarto duplicem secundi lon- 
gitudinem longo, gracili, cylindrico; quinto aliquanto 
breviore, simile. Flagellum pedunculo aliquanto bre- 
vius eoque iam ab origine gracilius, circiter 15 arti- 
culatum, articulis obconicis, ad apicem brevipilosis , 
primo subsequcntibus maiore, ceteris versus apicem 
flagelli crescentibus, ultimo tamen minimo. — Organa 
cibaria totam fere capitis partem inferiorem occupan- 
tia: organis cibariis Idoteae tricuspidatae satis similia, 
sed mandibulae processu intermedio tricuspidato. 

Trunci cingula aequabiliter fornicata nec carinam 
in medio dorso efficientia, subaequalia, postrorsum 
paullulum crescentia, praeter primum, capitis longi- 
tudinem adaequantia, margine posteriore leviter ex- 
ciso, angulis posterioribus rotundatis, marginibus la- 
teralibus prominulis, circumscriptis duabus lineis angu- 
lum includentibus, angulo rotundato, in anterioribus 
cingulis oblique antrorsum, in mediis extrorsum, in 
posterioribus oblique postrorsum spectante, anguli 
apice ex epimeris minimis , rotundato-triangularibus 
formato; cingulum primum capite duplo brevius, epi- 
meris destitutum, margine anteriore in media parte 
subrecto, ad latera antrorsum directo, tertiam fere 
capitis partem amplectente, ceterum sequentibus cin- 
gulis simile. — Pedes proxime ad marginem latera- 
lem inserti, subaequales, posterioribus paullulum ma- 
ioribus, trunci latitudine aliquanto longiores, pedibus 
Idoteae tricuspidatae similes sed articulis, praesertim 
ultimo, multo minus crassis. 

Cauda eiusdem fere cum trunco latitudinis sed eo 

brevior, fornicata sed carina non instructa, compo- 
sita e cingulis quatuor. Cingula tria priora, simul 
sumta, unicum trunci cingulum longa, lateribus ansi- 
formibus; cingulum tertium in medio dorso a quarto 
non distinguendum; quartum magnum, scutiforme, 
elongatum, basi et apice subangustatum , in media 
longitudine paullum dilatatum , margine postico exciso , 
interdum instructo dente medio, minimo. — Penes simi- 
les penibus Idoteae tricuspidatae , sed apice aliquanto 
spinulosi. Pedes etiam similes, sed pedum priorum 
parium laminae terminales aliquanto longiores, pro- 
cessus styliformes pedum secundi paris laminas longi- 
tudine aliquanto superantes, et articulus terminalis 
pedum sexti paris margine postico non exciso sed 
arcuato. 

Color in dorso brunneus, striis sex longitudinalibus 
obscurioribus, ad latera pallidior, subtus albidus, ul- 
timo pedum caudalium pare saepius ad apicem nigre- 
scente ; antennarum externarum pedunculus brunneus , 
articulo quarto nigrescente, flagellum nigrescens, 
apice, saepe etiam basi, album. Quaedam specimina 
tota cinerea, alia tota nigrescentia. 

Superficies corporis in pluribus laevis, in quibus- 
dam pustulis raris obsita. 

Feminae a maribus distinguuntur cingulis secundo, 
tertio quartoque latioribus, praesentia laminarum ovi- 
ferarum ad basin pedum secundi, tertii, quarti quinti- 
que paris et processibus styliformibus adsecundi paris 
pedes caudales non evolutis. 

Gronovh in Z,oopbylacio descriptio sub n°. 996 bene 

cum nostra specie convenit et figura habitum tam 
bene depingit, ut nullum omnino dubium esse possit, 
plures etiam characteres bene explicantur et deli- 
neantur, e. g. antennae externae ultimum cingulum 
caudale attingunt, penultimus pedunculi articulus ul- 
timo longior est, trunci cingulum primum ceteris 
brevius, cingula omnia ad latera prominula, etc. Co- 
lorem cinereum dicit. 

Basterii descriptio valde incompleta est, et icon 
pessima; antennae externae fero unicae partes sunt, 
quarum forma satis bene expressa sit. Certissime ta- 
men statuere possumus, Basterianam speciem huc esse 
trahendam, nam gronovius suum specimen a baste- 
rio acceperat et a basterio etiam citatur. Ceterum 
baster dicit caudam e quatuor constare cingulis, 
quod a gronovio neglectum erat. 

Pallasii iconem malam esse, descriptio iam do- 
cere potest; caudam obsolete tridentatam dicit, aliter 
vero depingit. Antennae dimidio corpore breviores 
sunt, quo charactere a nostra specie differt. Quum 
plures tamen notae satis conveniant, et quum ad 
littora Zeelandiae satis vulgarem dicat pallas, om- 
nino fieri potest, quod huius loci sit haec species. 
In Miscellaneis Zool. Onisci chelipedis nomine indi- 
cata est. 

Pesxantii icon, quamquam satis mala est, monstrat 
tamen plures characteres nostrae speciei proprios, ut: 
articulum penultimum pedunculi antennarum externa- 
rum ultimo longiorem, pedes satis graciles, cingula 
trunci lateraliter prominula, caudam apice excisam, 

antennas ultimum caudae cingulum attingentes. Om- 
nino igitur crederem, pennantii iconem ad nostram 
speciem pertinere. Quod dicit antennas externas di- 
midio corpore breviores esse, nequaquam in icone 
conspicitur et forsan e pallasio, cuius species inter 
synonyma citatur, descriptum est. 

Idotea tridentata Latii, certo haec ipsa est species, 
nam diagnosis prorsus cum speciminibus nostris con- 
venit, nisi quod antennae totam corporis longitudi- 
nem non adaequent. Non dicit, utrum dens caudae 
intermedius magnus an parvus sit, sed ex iis, quae 
addit diagnosi, coniicerem, dentes satis parvos esse; 
dicit enim: „ cauda apice sub tridentata”; idem e Gro- 
noviana icone laudata sequi mihi videtur. Et revera 
in pluribus e speciminibus meis dens medius parvus, 
obsoletus conspicitur. 

Leachii diagnosis Id. linearis plane nostram spe- 
ciem designat; „ cauda basi subangustata apicem ver- 
sus dilatata” formam caudae accurate exprimit. Spe- 
cies Pennantiana a leachio huc refertur. 

Species tridentata lamarckii eadem est ac eatreielii. 

De specie desmarestii dubitari vix potest quin ea- 
dem sit ac nostra. Etiam icon optime meis specimi- 
nibus respondet; unicum quod video discrimen hoc 
est, quod margo anterior capitis liber, bases anten- 
narum internarum pro parte tegens, non expressus 
sit. Praeterea dens caudae intermedius maior est 
quam ego observavi, neque hac in re figura descri- 
ptioni respondet, ubi dentis intermedii nulla prorsus 
est ratio. Verum species Desmarestiana duplo maior 

est nostrate, quam ob causam specimina mea vel iu- 
niora esse vel varietatem minorem sistere suspicor. 
Dentis intermedii magnitudinem minoris momenti iu- 
dico, quum in quibusdam o meis speciminibus satis 
facile, in aliis proi’sus non conspiciatur. Similem 
inter specimina Desmarestiana affuisse differentiam 
credo, unde discrimen inter descriptionem et iconem 
explicandum. — Alia vero species a desmarest lau- 
data, Idotea filiformis, cauda excisa, tridentata, cuius 
species Gronoviana et Bastcriana sunt synonymae, 
cum praecedente Id. lineari coniungenda est. Equi- 
dem non video, quo iure, si baecce species a prae- 
cedente Slenosomale lineari Leacii distinguitur cor- 
pore angustissimo et ultimo caudae cingulo exciso, 
tribus dentibus terminalibus praedito, icones Grono- 
viana et Basteriana, illuc potius, neque ad Sten. lineare 
traherentur. In Gronoviana enim non tres sed duo 
dentes observantur, neque angustior est quam icon 
Desmarestiana vel Pennantiana, nam in omnibus, uti 
etiam in speciminibus meis, longitudo latitudinem se- 
xies vel septies fere superat. 

Diagnosis, quam dedit milve edwards, optime cum 
nostra specio convenit; dens caudae medius rudimento 
similis dicitur. Verum etiam huius speciei magnitudo 
maior est quam nostrae. Synonymiam , qualem milve 
edwards statuit, totam recipi , unica reiecta Squilla 
marina de Geer, quae melius ad Idot. emarginatam 
memoretur. — De icone quam dedit milve edwards 
sub nomine Id. lineans in Cuv. Regn. anim., ed. ili. , 
Crust. , Tab. 69, fig. 3, observare liceat, eam prorsus 

aliam repraesentare speciem , quae multo minus 
elongata est, longitudine latitudinem quinquies su- 
perante, quae non aequabiliter lata est, et prae- 
sertim cingulis lateraliter non prominulis differt, ita 
ut epimera, si quae sunt, iuxta totam cingulorum lon- 
gitudinem inserta esse videantur; notandum etiam est 
antennas internas depingi quinquc-articulatas , quod 
si recte expressum est, unicum esset hoc in genere 
exemplum. 


DE 


QUIBUSDAM ONISCINEORUM SPECIEBUS, 


De Oniscineis indigenis brevior esse possum, quo- 
rum species iam dudum distinctae sunt a Cl. brandt, 
tum in libro: „ Mediziniscbe Zoologie”, quem una cum 
Cl. ratzeburg edidit, tum in „ Conspectu Monographiae 
Crustaceorum Oniscodorum latreillii” , qui prodiit 
in „Bulletin de la Societe Imperiale des Naturalistes de 
Moscou, 1833.” Diagnoses, quas dedit brandt, ple- 
rumque sufficiunt ad species distinguendas, easque sine 
ulla fere mutatione recepi; si tamen accurate inve- 
stigamus, videmus, formam pedum caudalium et gra- 
nulationem superficiei alios praebere characteres, qui 
maximo auxilio esse possunt ad species quasdam ad- 
modum affines dignoscendas. Quam ob causam haec 
potissimum exponere studui; Porcellionem scabrum ta- 
men fusius descripsi, quo indicarem ad quasnam no- 
tas attenderim et quo facilius reliquae species cum 
Pore, scabro conferrentur. 

Porcellio scaber. 

Processus frontales laterales magni, laminarum in- 
star antennas inter et oculos prominentes, margine 
anteriore rotundati; processus frontalis medius evolu- 
tus, integerrimus, antice rotundato-triqueter ; ultimi 
caudalis cinguli apex acuminatus, medio parum pro- 
funde longitudinaliter sulcatus; corpus oblongum. 

Porcellio scaber, Brandt et Ratzeburg, Med. Zool., 
II, pag. 77, Tab. 12, fig. 1 — 4 (ubi cf. syno- 
nymia). 

Porcellio scaber, Bravdt, Bullet., VI, pag. 176. 

Porcellio scaber, Guerin, Iconogr. , Crust. , Tab. 

31, %• 7. 

Porcellio Brandtii, Milve Edwarbs, Hist. Nat. des 
Crust., III, pag. 168. 

Porcellio scaber. Milite Edwards , Cuv. Regn. anim., 
ed. ili. , Crust., Tab. 71 et Tab. 72, fig. 1, 2. 

Porcellio scaber, Koch, Deutscbl. Crust., Araclin. 
und Myriap. , Heft 34, Taf. 6, 7. 

Corpus ovali-oblonguin , ratione habita longitudinis 
nunc latius, nunc angustius. 

Caput transversum, quadrangulare, duplicem lon- 
gitudinem latum, margine postico fere recto, angulis 
posterioribus rotundatis, marginibus lateralibus obli- 
que porrectis, in parte anteriore oculum, dimidium 
marginem adaequantem, ferentibus; margo frontalis 
processibus tribus aeque latis, eandem lineam trans- 
versam attingentibus, instructus, processu intermedio 
rotundato-trigono , processibus lateralibus extrorsum 

et antrorsum declivibus, superne excavatis, trigonis , 
fere aequilateralibus, latere externo paullum exciso, 
interno arcuato, apice rotundato; frons satis lata, 
medio crista parva, parum elevata, longitudinali in- 
structa. • — Antennae internae minimae , in fronte inser- 
tae , sub capite reconditae , triarticulatae , articulo 
basali maiore, crassiore. Antennae externae iuxta 
internas ad latera capitis insertae, basi reconditae, 
si replicantur, tertium quartumve trunci cingulum 
attingentes, septemarticulatae , articulo primo brevi, 
cylindrico, secundo maiore, interne ad basin valde 
dilatato, tertio aequali, leviter obconico, quarto et 
praesertim quinto elongatis, leviter canaliculatis, sexto 
septimoquc aequalibus, flagellum terminale sistentibus, 
simul sumtis quinto brevioribus, ultimo seta brevis- 
sima terminato. — Organa cibaria fere totam faciem 
inferiorem capitis occupantia. Pedes maxillares magni, 
reliqua organa cibaria obtegentes , articulo basali brevi 
sed lato, duplicem laminam limbatam sustentantes, la- 
mina interna maiore, quadrangulari, extus rotundata, 
prope basin divisa in duos articulos , ad apicem hamulo 
mobili, triarticulato instructa; lamina externa angusta, 
sublanceolata. Maxillae secundi paris tenuissimae, par- 
vae, lamelliformes, longiores quam latiores, rotun- 
datae. Maxillae primi paris e duabus partibus elon- 
gatis, angustis compositae , externa maiore, ad apicem 
5 vel 6 dentibus armata. Mandibulae quadrangulares, 
crassae, angulo interno anteriore in processum den- 
tatum producto et spina mobili armato. Labrum fere 
semicirculare, immobile. 

Trunci cingula omnia aeque longa, fornicata, di- 
stinguenda in partem mediam transversam et partes 
laterales liberas s. alas , oblique postrorsum flexas, 
rhomboideas, marginibus lateralibus paululum arcua- 
tis; cinguli primi alae antrorsum in angulum acutum 
expansae, caput saepius ultra processuum frontis la- 
teralium basin ainplectentes, reliquorum cingulorum 
anguli anteriores obtusi, rotundati; omnium anguli 
posteriores acuti, postrorsum producti; margo poste- 
rior cingulorum anteriorum media parte subrectus, 
parte laterali leviter excisa, septimi cinguli fere 
circuli arcum describens, angulis posterioribus usque 
ad quintum caudae cingulum pervenientibus. Cingula 
ventralia quadrangularia, transversa, duplicia, in me- 
dio ventre se attingentia , cornea , membrana tenui 
coniuncta, quae pone cingulum ultimum in parvum 
processum triangularem producta est. — Pedes medio- 
cres, cinguli latitudinem subaequantes, fere aequales, 
posterioribus aliquanto longiores, quinquearticulati , 
articulo primo omnium longissimo, subcylindrico, 
paulluin compresso, extus sulcato, sequentibus brevio- 
ribus, forma diversis, apice et interne pilosis; ungui 
parvo, in anterioribus pedibus satis, in posterioribus 
parum incurvo, interne in media longitudine tuber- 
culo piloso instructo. Hamulus minimus in cingulo- 
rum margine anteriore ad originem alarum in facie 
inferiore conspiciendus , oblique antrorsum et extror- 
sum directus. 

Caudae cingula trunci cingulis multo breviora, 
duobus prioribus ab ultimo trunci et tertio caudae 

cingulo inclusis, tertio, quarto quintoquo sensim trunco 
angustioribus, distinguendis in partem mediam forni- 
catam , margine posteriore recto terminatam et in 
partes laterales s, alas , parte media bis minores, 
planas, valde oblique postrorsum flexas, oblique qua- 
drangulares, angulis anterioribus obtusis, rotundatis, 
posterioribus acutis, non rotundatis, cingulo sexto prae- 
cedente bis vel ter longiore, e basi satis lata (parti 
mediae cinguli praecedentis aequali) , subito angustato, 
acumine acutiusculo, ultra praecedentis cinguli alas 
perveniente, supra parum profunde longitudinaliter 
sulcato. Cingula ventralia brevissima, in anteriore 
parte cornea et ibidem pedes caudales ferentia. — 
Pedes caudales articulis basalibus duobus transversis, 
iuxta se invicem positis, in linea media caudae et 
ad originem alarum inserti, ceterum membrana tan- 
tummodo cum cingulo coniuncta. Pedes primi paris 
articulo basali interno penem planum, longum, su- 
stentantes, triarticulatum (articulis duobus prioribus 
latis , tertio styliformi) , proxime ad lineam mediam 
stylo arcuato instructum; articulo basali externo la- 
minam pulmonalem ferente, penis basin tegentem, 
triangularem, latere interno arcuato, piloso, latere 
externo exciso , incisura laminam in duos lobos aeque 
latos dividente, quorum internus ovalis, apice ex- 
cisus, externus duplo brevior, rotundatus; latere 
anteriore ex parte tantum libero, arcuato. Pedes 
secundi paris articulo basali interno processum lon- 
gum, styliformem sustentantes, quadriarticulatum , ar- 
ticulis duobus prioribus brevissimis, latioribus, duo- 

bus terminalibus longis, articulo basali externo laminam 
pulmonalem sustentantes, distincte triangularem , cuius 
latus internum leviter arcuatum, apex acuminatus, 
latus externum pilosum , prope partem externam 
excisum, incisura laminam in duos lobos dividente, 
quorum externus, circularis parvam tantummodo lami- 
nae partem efficit. Pedes parium trium sequentium 
sensim minores, articulis basalibus interne dentis ad- 
instar productis, interno laminam quadratam, bran- 
chialem ferente, externo laminam triangularem, paul- 
lulum longiorem quam latiorem , cuius latus internum 
levissime arcuatum, externum levissime excisum, pilo- 
sum, apex subacuminatus. Pedes sexti paris articulo 
basali crasso, extremitatem alae quinti cinguli fere 
attingente , intus prope basin articulum gracilem , cy- 
lindricum, extremitatem caudae attingentem ferente, 
articulo terminali depresso, lanceolato, articulum ba- 
salem longitudine superante. 

Superficies corporis opaca, scabra, tuberculis nunc 
magis nunc minus elevatis. Caput, praeter processus 
frontales, obsitum tuberculis rotundatis, imperfecte se- 
riatis; trunci cingula tuberculis conicis, postrorsum 
directis, prope alas evanescentibus, in anteriore parte 
cingulorum maioribus, bi- , tri- vel quadriseriatis , ad 
marginem posteriorem minoribus , uniseriatis , interiecta 
zona depressa, vix aut ne vix quidem tuberculata; 
caudae cingula tuberculis multo minoribus, uniseriatis 
in media longitudine et ad marginem posteriorem; 
ultimum cingulum ad basin tantummodo tuborculatum. 
Praeterea tota superficies , etiam antennarum et pedum 

caudalium ultimi paris, minutissimis granis miliaribus 
obsita. 

Haec species nunc magis nunc minus lata est; 
quod ad colorem admodum ludit. Nunc enim in facio 
superiore unicolor est, nigro-grisea; nunc nigro-grisea, 
marginibus lateralibus cingulorum trunci rubris ; nunc 
cingulis trunci ad originem alarum stria albida lon- 
gitudinali notatis; nunc nigro-grisea maculis albidis, 
nunc rubra maculis nigris; nunc alba maculis nigris; 
in facie inferiore semper albida, antennis externis 
nigris praeter articulos duos basales, qui pallidiores 
vel rubri sunt, pedibus albidis praeter pedes cauda- 
les ultimi paris, qui nigri vel maculati sunt. 

Feminae a maribus distinguuntur pedibus caudali- 
bus. Primi nempe pedum paris articulus basalis inter- 
nus in processum parvum, triangularem , planum pro- 
ductus, lamina pulmonalis duplo latior quam longior, 
fere quadrangularis; etiam pedes secundi paris breves, 
fere quadrangulares, processu styliformi destituti; 
reliqui pedes similes pedibus marium sed aliquanto 
breviores. 


Porcellio dilatatus. 

Processus frontales laterales magni, laminarum in- 
star antennas inter et oculos prominentes, margine 
anteriore rotundati; processus frontalis medius evolu- 
tus, integerrimus, antice rotundato- triqueter; ultimi 
caudalis cinguli apex acuminatus, acumine obtusiu- 
sculo , supra esulcato ; corpus ovato-oblongum vel 
ovatum, postice dilatatum. 

Porcellio dilata1.ua, JIuandt et Ratzeburg, Med. 
Z. 00 I., II, pag. 78, Tab. 12, fig. 6. 

Porcellio dilatatus, Brahdt, Bullet., \ I , pag. 176. 

Porcellio scaber, Milse Edwards , libi’. 1. , III , 
pag. 167. 

Porcellio dilatatus, Koch, libr. 1., Heft 37, Taf. 3. 

Corpus satis latum, oblongum, trunco in posteriore 
parte dilatato. 

Oculi dimidio margine laterali minores; processus 
frontales laterales ante intermedium paullulum por- 
recti coque angustiores. — Antennarum maiorum arti- 
culi quartus quintusque levissime tantum canaliculati. 

Cingulorum trunci alae latiores quam longiores, 
non valde oblique postrorsum flexae. 

Cingulorum caudalium alae latae, parti intermediae 
fere aequales; sextum cingulum praecedente bis vel 
ter longius, vix ultra eius alas porrectum, e basi 
satis lata subito angustatum , acumine rotundato , su- 
pra plano. Pedes similes pedibus Porcellionis scabri , 
sed pedes primi paris non tam distincte in duos lobos 
divisi et apice non exciso, sed rotundato. Pedes ultimi 
paris articulo basali apicem caudae non attingentes. 

Superficies corporis subnitens, tuberculis parum ele- 
vatis scabrum. Caput praeter processus frontales ob- 
situm tuberculis rotundatis, hic et illic confluentibus; 
trunci cingula in anteriore parte tuberculis rotun- 
datis, in media linea minus numerosis, prope alas 
evanescentibus, serie duplici triplici vel quadruplici, 
hic et illic, praesertim longitudinaliter, confluentibus, 
margine posteriore tuberculis minoribus crenato, zona 

depressa, laevi interiecta; caudae cingula in media 
longitudine vix tuberculata , margine posteriore in 
media parte crenato. Praeterea tota superficies, etiam 
antennarum et pedum caudalium ultimi paris minu- 
tissimis granis miliaribus obsita. 

Haec species nigricans, grisea, saepe immacula- 
ta, saepe cingulis trunci ad originem alarum stria 
albida longitudinali notatis, praeterea tuberculis iuxta 
lineam mediam saepe pallidioribus; semper in facie 
inferiore albida; antennis griseis, nigricantibus, praeter 
duos articulos basales, qui pallidiores sunt; pedes 
albidi, praeter pedes caudales ultimi paris. 

Feminae a maribus distinguuntur forma pedum cau- 
dalium, qui pedibus caudalibus Porcellionis scabri 
similes sunt. 

Brandtii figura optima est, kochii figura ulti- 
mum cingulum caudale pessime reddit. Porcellionem 
urbicum Koch huc traherem, nisi obstaret cinsulum 
caudale ultimum profunde sulcatum. 

Porcellio pictus. 

Processus frontales laterales magni, laminarum in- 
star antennas inter et oculos prominentes, margine 
anteriore rotundati; processus frontalis medius evo- 
lutus, integerrimus, antice rotundatus; ultimi caudalis 
cinguli apex acuminatus, supra sat profunde longitu- 
naliter sulcatus; corpus ellipticum. 

Porcellio pictus, Brandt et Ratzeburg, Med. Zool., 
II, pag. 78, Tab. 12, fig. 5. 

Porcellio pictus, Brandt, Bullet. VI, pag. 176. 

Porcellio pictus , Mil ne Edwards , libr. 1. , III , 
pag. 166. 

Corpus ellipticum. 

Oculi dimidio margine capitis laterali maiores; pro- 
eessus frontalis medius arcuatus , eandem cum laterali- 
bus lineam transversam non attingens , aeque latus. — 
Antennarum externarum articuli quartus quintusque 
satis profunde canaliculati, septimus sexto brevior, 
seta brevissima terminatus. 

Gngulorum caudalium alae falcatae, parte inter- 
media bis minores; cingulum sextum praecedente bis 
longius, e basi satis lata subito angustatum, acumine 
acuto , supra sat profunde longitudinaliter sulcato. — 
Pedes similes P. scabri pedibus, sed pedum primi 
paris lamina pulmonalis lobo interno angustiore ad 
apicem non exciso, lobo externo postice minus ro- 
tundato. 

Superficies corporis subnitens, tuberculis parum 
elevatis, rotundatis, hic et illic confluentibus, scabrum. 
Tubercula illa eodem fere modo disposita ac in Por- 
cellione scabro , sed planiora, rotundata nec conica, 
hic et illic confluentia, in cingulis caudalibus minima. 

Haec species satis pulchram ostendit distributionem 
colorum, a brandt in opere: „Medizinische Zoologie” 
expositam. 

Feminae differunt forma pedum caudalium, quae 
cum pedibus caudalibus Porcellionis scabri fere con- 
veniunt. 

Porcellio macullCornis. 

Processus frontales laterales parvi, rotundati; pro- 
cessus medius triangularis, vix prominulus; caput 
transversum ; partes liberae cingulorum trunci angu- 
stae , cauda trunco angustior , ultimo cingulo triangu- 
lari, brevi acutiuseulo. 

Porcellio maculicornis, Kocn,libr. 1., Heft34,Taf. 16. 

Porcellio ovatus, Zaddach, libr. 1. pag. 13? 

Corpus oblongum, cauda trunco subito paullum 
angustiore. 

Caput transversum, duplicem longitudinem fere 
latum, deorsum flexum. Oculi dimidium marginem 
lateralem adaequantes. Margo frontalis processu me- 
dio lato , triangulari , vix prominulo , processibus fron- 
talibus lateralibus distantibus , parvulis , rotundatis. 

Antennae externae longae, si replicantur usque ad 
quintum trunci cingulum pervenientes , satis crassae; 
articuli quartus quintusque profunde canaliculati, 
sextus septimusque subaequales (penultimo parum 
longiore), simul sumti quinto breviores, ultimo seta 
satis distincta terminato. 

Trunci cingula alis valde angustis; cinguli primi 
alae antrorsum in angulum acutum expansae, dimi- 
dium caput amplectentes; reliquorum cingulorum an- 
guli anteriores rotundati, fere recti, in anterioribus 
cingulis paullulum acuti, in posterioribus paullulum 
obtusi; anguli posteriores in anterioribus cingulis 

O 

paullulum obtusi, levissime rotundati, in mediis fere 
acuti, in duobus ultimis satis acuti, non rotundati; 

margo posterior cingulorum quinque anteriorum rectus, 
cinguli sexti in parte laterali postrorsum flexus, sep- 
timi arcum fere describens, angulis posterioribus us- 
que ad quartum caudae cingulum pervenientibus. 

Caudae cingula trunci cingulis subito angustiora; 
cingulum ultimum triangulare, paullulum latius quam 
longius , lateralibus levissime excisis , apice satis acuto , 
vix rotundato, superne parum profunde longitudina- 
liter sulcato. — Pedes caudales pedibus caudalibus 
P. picti satis similes; pedum caudalium ultimi paris 
articulus terminalis internus ultra cingulum caudae 
ultimum porrectus. 

Corporis superficies nitens ; tubercula admodum 
plana tum in capite , ubi irregulariter posita sunt , tum 
in anteriore cingulorum trunci parte, quae pars ma- 
gis elevata est quam pars posterior, dum minora tu- 
bercula in margine posteriore observantur; cingula 
caudae in margine posteriore tubercula ferunt minora. 
Praeterea tota superficies minutissimis granis miliari- 
bus obsita. 

Color in superiori facie trunci castaneo-brunneus , 
striis quibusdam albis iuxta lineam mediam, caudae 
fere niger, subtus albidus; antennae nigrae, articu- 
lorum apice albo; pedum caudalium ultimi paris 
articulus basalis nigi’escens , terminalis externus albidus. 

Feminae a maribus differunt pedum caudalium for- 
ma, quae cum pedibus caudalibus P. picti et scabri 
conveniunt. 

Fere omnibus nominibus hoc animal convenit cum 
P, maculicorni Kocn; non nisi dubitanter P. ovatum 

zaddach huc refero, quia zaddach, qui Kocmi libro 
usus est, P. maculicornem non affert, neque de an- 
tennarum colore loquitur ; ceteroquin descriptio P. ovati 
zadd. nostrae speciei respondet. 

Haec species habitu ad genus Philosciam accedit. 

Phlloscla muscorum. 

De Philoscia muscorum Latr. pauca sufficient, nam 
zaddach fusius de hac specie egit et genus Philosciam 
a genere P orcellione iure distingui demonstravit. Quae 
adiicio, pedes caudales respiciunt. 

Pedum caudalium primi paris laminae pulmonales 
quadrangulares , duplo latiores quam longiores , angulis 
rotundatis, marginibus arcuatis, posteriore leviter ex- 
ciso, sequentium parium laminae triangulares, apice, 
praesertim in pedibus secundi paris , producto. Pedum 
caudalium ultimi paris articulus basalis brevis, articu- 
lus terminalis internus articulo externo minor, ultra 
cingulum caudae ultimum productus. 

Feminae a maribus distinguuntur forma pedum 
caudalium; lamina pedis primi paris angulo interno 
non rotundato, sed acuto et producto, etiam reli- 
quarum laminarum anguli interni producti, praeser- 
tim in pedibus secundi paris. 

Onlscus inurarius. 

Etiam de Onisco murario Cuv. non opus est ut fu- 
sius agam , quum bkandtii descriptionem repeterem. 
Annotare tantummodo volo ex antennarum externa- 
rum articulis tribus terminalibus intermedium ceteris 

esse breviorem. Pedum caudalium primi paris lamina 
pulmonalis latior quam longior , profunde biloba , lobis 
aeque longis, interiore angustiore, acuto, externo ro- 
tundato; pedum caudalium secundi paris lamina lobo 
interiore angusto, acuto, externum plus quam bis su- 
perante; pedum tertii, quartii quintique paris laminae 
magis magisque ad fonnam triangularem accedentes. 

Pedes caudales in feminis satis similes sunt sed 
breviores, posterioribus magis etiam ad formam tri- 
angularem accedentibus. 

Armadillldium vulgare. 

Ultima species, quam memorare volo, est Arma- 
dillidium vulgare Late. Convenit cum descriptione , 
quam dedit milve edwards, libr. 1. III, pag. 184. Pauca 
tamen addenda habeo. 

Pedum caudalium primi paris lamina pulmonalis 
paullum latior quam longior, triangularis, latere in- 
terno arcuato, externo leviter exciso, apice rotun- 
dato ; lamina pedum secundi paris longior quam latior , 
latere interno subrecto, externo exciso, apice valde 
producto, acuto; lamina pedum sequentium similes 
sed apice multo minus producto; pedum sexti paris 
articulus primus quadrangularis , latus , intus ad basin 
articulum ferens angustum , planum , ad apicem dila- 
tatum, articulus terminalis quadrangularis, latior quam 
longior, versus finem dilatatus, angulo posteriore in- 
teriore recto , exteriore acuto , parte interna sub ultimo 
caudae cingulo recondita. 

Corporis superficies nitens, laevis. Tota superficies 

minutissimis foveolis obsita est praeter marginem pos- 
teriorem et strias quasdam in quoque trunci cingulo 
longitudinales, leviter arcuatas, ab anteriore cingulo- 
rum margine orientes et postrorsum et introrsum ten- 
dentes, ad dimidiam fere longitudinem cingulorum 
pervenientes. Hae striae iam prope lineam mediam 
incipiunt et , praesertim in cingulis anterioribus , prope 
marginem lateralem perveniunt. Praeterea prope mar- 
ginem posteriorem , ad originem alarum , invenitur im- 
pressio circularis parva, foveolis tamen multo maior. 

Haec species nunc unicolor, nigro-plumbea , mar- 
ginibus cingulorum pallidioribus, nunc nigro-plum- 
bea , seriebus sex macularum flavarum notata , e quibus 
interdum una aut altera minus conspicua est: duae 
nempe maculae in medio dorso sitae sunt, quae in- 
terdum confluunt, magis exteriora versus striae flavae, 
quarum coniunctio maculam simulat, postremo ma- 
culae ad originem alarum. Quaedam specimina in- 
veni, quae non nigro sed brunneo colore gaudebant, 
et vario modo maculata erant. 

Feminae a maribus distinguuntur pedibus caudali- 
bus minus acuminatis. 

Prorsus convenit haec species cum edwardsii dia- 
gnosi ; quod ille dicit : „ appendice terminal externe des 
dernieres fausses pattes, petit et tronque tres obli- 
quement en arriere, de racon que son bord externe 
n’a pas plus de la moitie de la longueur du bord 
interne,” omnino etiam de nostra specie valet, si 
caudam a superiore observamus, quum pars interior 
articuli ab ultimo caudae cingulo tecta sit. Ceterum 

difficillimum est hoc in genere synonymiam specierum 
certo statuere. A latreille duae tantummodo species 
enumerantur: ArmadiUo vulgaris et variegatus ; des- 
siarest easdem enumerat, sed Arrn. variegato nomen 
Arm. pustulati tribuit. Duae hae species solo colore 
distinguuntur, quem quominus specierum criterium 
habeam, vetat varietas colorum, quam in mea spe- 
cie observavi. Milne Edwards Armadillidium pu- 
stulatum ab Arm. vulgari distinguit ultimo cingulo cau- 
dali acuto, verum liicce character neque in icone 
Desmarestiana neque in Kochiana conspicitur. Dispo- 
sitio specierum, quam brawdt, libr. 1. , proposuit, non 
sufficere mihi videtur ad species bene distinguendas; 
in una divisione e. g. ultimum cingulum caudale 
apice „paullisper” est elongatum, in altera „ parum” 
elongatum; qui praeterea additi sunt characteres, 
colorem potissimum spectant, neque tamen colorum 
distributionem accuratius depingunt (*). Nuperrime 
koch multas species denominavit et delineavit; sed 
neque haec mihi sufficiunt, nam descriptiones for- 
mam partium non satis delineant, neque icones ad- 
modum laudandae, saepius enim latus dextrum si- 
nistro non respondet. Fere crederem totum hocce 
genus denuo esse elaborandum. 

(*) Quin etiam dubito, nutn omnia recte se habeant, tjnnm brandt de 
Armadillidio Zeriheri dicit » ultimum caudae cingulum apice triquetro , 
brevi, acuto,” pan z Eu contra (Heft 62, n°. 22), ejui a euanjjt citatur, 
» cauda obtusa , mutica.” 


TAKTUM. 


T II E S E s. 


I. 

Dolomites pertinet ad saxa metamorphiea. 

II. 

Quae in formatione oolithica inventa sunt ossa, Ce- 
taceorum a cuviek dicta, ad Reptilia sunt referenda. 

III. 

Labyrinthodon idem genus est ac Chirotlierium. 

IV. 

Rudista ad Brachiopoda pertinent. 

V. 

Nymphaeaceae ad Monocotyledoneas sunt referendae. 

VI. 

Polypi et Acalepliae unum eundem que tjpum refe- 
runt, bene ab EcJdnodermatum typo distinguendum. 

VII. 

Siphonopliora sunt animalia ex individuis polymor- 
phis composita. 

VIII. 

Organon, quod in Caligo ad medium marginem 
frontalem reperitur, est cicatrix processus frontalis 
decidui. 

IX. 

Decapodum pedes, qui a clar. milne edwards et 
aliis viris doctis thoracici dicuntur, revera sunt ab- 
dominales. 

X. 


Os quadratum cum 
debet 


annulo tympanico comparari 


XI. 


Ossa capitis piscini , quae a clar. stannios (Lehrb. der 
Vergi. Anat. der Wirbelthiere , pag. 24) ossa petrosa 
dicuntur, pro alis magnis ossis splienoidei habenda sunt. 

XII. 

Fibrae elasticae pro fibris nucleatis habendae sunt. 

XIII. 

Experimenta clar. magnus non sufficiunt, quibus, ut 
a clar. muller factum est, theoria respirationis su- 
perstruatur. 

XIV. 


Corpuscula ossea e corpusculis cartilagineis origi- 
nem habent. 


XV- 


Fibrae musculares propriam irritabilitatem 


habent. 


XVI. 


non 


Telescopium Herschelianum 40-pedale nullos Astro- 
nomiae tulit fructus. 

XVII. 

Hypothesis feieitzschii de phaenomenis, quae tem- 
pore defectus solis totalis observata sunt, nondum 
demonstrata est. 

XVIII. 

Longitudo Bataviae, e defectibus satellitum Ionis 
determinata a viro nobil. gregory (Tijdschrift voor 
Neerl. Indie, VII, 397), etiamsi singulae determina- 
tiones satis inter se conveniunt, adhuc incerta est. 

XIX. 

Errant, qui dicunt, Ozon esse modificationem allo- 
tropicam oxygenii. 

XX. 

Determinaltio acidi phosphorici , secundum alvari 
reynosi methodum, propter accuratos eventus, om- 
nibus aliis methodis est praeferenda. 

